የፋይናንስ ጉባዔን በብቃት ለማስተናገድ ዝግጅት እያደረገች ነው”-ጠ/ሚ ኃይለማርያም
ኢትዮጵያ ዓለም አቀፍ የፋይናንስ ጉባዔን በብቃት ለማስተናገድ ዝግጅት እያደረገች መሆኗን ጠቅላይ ሚኒስትር ኃይለማርያም ደሳለኝ አስታወቁ።ከአሜሪካ ጋር ያላትን ሁለንተናዊ ግንኙነት ለማሳደግ እንደምትሰራም አረጋግጠዋል።ጠቅላይ ሚኒስትር ኃይለማርያም በአሜሪካው ፕሬዚዳንት ረዳቶች የተመራውን ቡድን ዛሬ በጽህፈት ቤታቸው ባነጋገሩበት ወቅት እንደተናገሩት ኢትዮጵያ በሐምሌ 2007 የሚካሄደውን ጉባዔ ለማስተናገድ በመሰናዳት ላይ ናት።ጉባዔው በተሳካ መንገድ እንዲካሄድና በይዘቱ ተፈላጊውን ደረጃ እንዲያሟላ ተገቢውን ሁሉ እያደረገች መሆኗንም አመልክተዋል።በአፍሪካ ለመጀመሪያ ጊዜ የሚደረገውንና በዓለም አቀፍ ልማት ከፍተኛ አስተዋጽኦ የሚጠበቅበትን ጉባዔ ውጤታማ እንዲሆን ጥረቷ እንደማይቋረጥም መናገራቸውን የውጭ ጉዳይ ሚኒስትር ዴኤታ አምባሳደር ብርሃነ ገብረ ክርስቶስ ለጋዜጠኞች ገልጸዋል።ኢትዮጵያ ከአሜሪካ ጋር ያላትን ሁለንተናዊ ግንኙነት ወደላቀ ደረጃ ለማድረስ እንደምትሰራም ጠቅላይ ሚኒስትር ኃይለማርያም ለጎብኚዎቹ አስረድተዋል።በተለይም በመስከረም 2007 ከፕሬዚዳንት ባራክ ኦባማ ጋር ያደረጉት ውይይትም ግንኙነቱን ወደተሻለ ደረጃ ለማድረስ እያበቃው መሆኑንም ገልጸዋል።የአሜሪካ ልዑካን ቡድን መሪና የፕሬዚዳንት ኦባማ አማካሪ ሚስተር ጆን ፖዴስታ አገራቸው ኢትዮጵያ የምታስናግደው ዓለም አቀፍ ጉባዔ በተሳካ ሁኔታ እንዲካሄድ ተገቢውን ድጋፍ እንደምታደርግ ገልጸዋል።”ኢትዮጵያ እያስመዘገበች ያለችው ፈጣንና ዘላቂነት ያለው ልማት የብዙዎችን ቀለብ ስቧል”ያሉት ሚስተር ፖዴስታ፣ድህነትን በመዋጋት እያስገኘች ያለችው ውጤት ለሌሎችም በአርአያነት የሚጠቀስ መሆኑን ተናግረዋል።በዚህ ዓመት መገበዳጃ ላይ በሚካሄደው ጉባዔ የአገሮች መሪዎች፣ሚኒስትሮች፣መንግሥታዊና መንግሥታዊ ያልሆኑ ድርጅቶችና የሲቪክ ማህበራት መሪዎችን ጨምሮ ከአምስት ሺህ የሚበልጡ ተሳታፊዎች ይገኙበታል ተብሎ ይጠበቃል።ከጠቅላይ ሚኒስትር ኃይለማርያም ጋር በጉባዔው ዝግጅት ላይ የተነጋገሩባት የአውሮፓውያኑ 2015 የመጀመሪያዋ 15ኛ ቀን ድህነትን ድህነትን ለመቀነስ በዓለም አቀፍ ደረጃ የሚደረገውን ጥረት ለማሳካት ወሳኝ ሆና እንደሚያይዋትም አስታውቀዋል።ጉባዔው ወጣቱ ትውልድን ከድህነት የተላቀቀች ዓለም ለማስረከብ አዲስ ምዕራፍ ለመክፈት የሚያስችል ተስፋ እንደሚፈነጥቅለትም ሚስተር ፖዴስታ አመልክተዋል።ጉባዔው በተባበሩት መንግሥታት ድርጅት ለመምታት የተያዙትን ግቦች ለመገምገምም አስተዋጽኦ ይኖረዋል ተብሎ ይገመታል። (ኢዜአ)